CELEX: C2007/199/73
Language: el
Date: 2007-08-25 00:00:00
Title: Υπόθεση T-431/04 R: Διάταξη του Προέδρου του Πρωτοδικείου της 18ης Ιουνίου 2007 — Ιταλία κατά Επιτροπής (Ασφαλιστικά μέτρα — Αίτηση λήψεως προσωρινών μέτρων — Κανονισμός (ΕΚ) 1429/2004 — Κοινή οργάνωση της αμπελοοινικής αγοράς — Καθεστώς χρήσεως των ονομασιών των ποικιλιών αμπέλου ή των συνωνύμων τους — Χρονικός περιορισμός της χρήσεως — Αίτηση που έχει καταστεί άνευ αντικειμένου)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/38
            
         Διάταξη του Προέδρου του Πρωτοδικείου της 18ης Ιουνίου 2007 — Ιταλία κατά Επιτροπής
   (Υπόθεση T-431/04 R)
   (Ασφαλιστικά μέτρα - Αίτηση λήψεως προσωρινών μέτρων - Κανονισμός (ΕΚ) 1429/2004 - Κοινή οργάνωση της αμπελοοινικής αγοράς - Καθεστώς χρήσεως των ονομασιών των ποικιλιών αμπέλου ή των συνωνύμων τους - Χρονικός περιορισμός της χρήσεως - Αίτηση που έχει καταστεί άνευ αντικειμένου)
   (2007/C 199/73)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία (εκπρόσωπος: M. Fiorilli)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικά E. Righini και L. Visaggio, στη συνέχεια F. Jimeno Fernández και E. Righini)
   
      Παρεμβαίνουσα υπέρ της καθής: Δημοκρατία της Ουγγαρίας (εκπρόσωποι: αρχικά P. Gottfried, στη συνέχεια R. Somssich και J. Stadler)
   Αντικείμενο της υποθέσεως
   Αίτηση λήψεως προσωρινών μέτρων με την οποία ζητείται, κυρίως, η αναστολή, μέχρι την έκδοση της αποφάσεως του Δικαστηρίου στις συνεκδικαζόμενες υποθέσεις C-23/07 και C-24/07, της εκτελέσεως της διατάξεως που περιορίζει έως τις 31 Μαρτίου 2007 το δικαίωμα χρήσεως της ονομασίας «tocai friulano», διάταξη υπό μορφή επεξηγηματικής σημειώσεως του παραρτήματος Ι, σημείο 103, του κανονισμού (ΕΚ) 1429/2004 της Επιτροπής, της 9ης Αυγούστου 2004, για τροποποίηση του κανονισμού (ΕΚ) 753/2002, για τη θέσπιση ορισμένων λεπτομερειών εφαρμογής του κανονισμού (ΕΚ) 1493/1999 του Συμβουλίου, όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων (ΕΕ L 263, σ. 11), και, επικουρικώς, η αναστολή της εκτελέσεως της ίδιας διατάξεως στο έδαφος της Ιταλικής Δημοκρατίας, μέχρι την έκδοση της αποφάσεως του Δικαστηρίου στις συνεκδικαζόμενες υποθέσεις C-23/07 και C-24/07, συνοδευόμενη με απαγόρευση εξαγωγής της παραγωγής στην Κοινότητα και υπό την επιφύλαξη της εμπορίας του οίνου που φέρει την ονομασία «tokaj» ουγγρικής παραγωγής ή των ομωνύμων οίνων των οποίων η εμπορία έχει επιτραπεί στην Ιταλία και στην Κοινότητα.
   Διατακτικό της διατάξεως
   Ο Πρόεδρος του Πρωτοδικείου διατάσσει:
   
               1.
            
            
               Απορρίπτει την αίτηση ασφαλιστικών μέτρων.
            
         
               2.
            
            
               Επιφυλάσσεται ως προς τα δικαστικά έξοδα.